Saint Vincent és a Grenadine-szigetek

Saint Vincent és a Grenadine-szigetek a Kis-Antillák Szél felőli-szigetcsoportjának déli részén fekvő állam. Nagy-Britannia volt gyarmata. Területének zömét a vulkanikus eredetű Saint-Vincent sziget teszi ki. Az országhoz tartozik még a szintén vulkanikus eredetű Grenadine-szigetek legtöbb tagja is.

Fekvése, határai

Földrajza, természeti környezete

Domborzata 
A Kis-Antillák Szél felőli szigetek csoportjába tartozó, vulkáni eredetű Saint Vincent szigeten és a Grenadine-szigetsor északi részén fekvő ország. Legmagasabb pontja: La Soufrière-vulkán, 1234 méter.

Vízrajza

Éghajlata 
Trópusi éghajlatát a tenger közelsége enyhíti. Aránylag gyakran okoznak jelentős károkat a trópusi ciklonok.

Növény- és állatvilága

Népessége

Népességének változása

Legnépesebb városok

Nyelvi összetétel 
Az országban a hivatalos nyelv az angol, de a mindennapi nyelv az angol alapú vincenti kreol.

Etnikai összetétel 
A legtöbb ember az afrikai rabszolgák leszármazottja, akiket a szigetekre hoztak az ültetvényekre dolgozni. 

A népesség 66%-a afrikai származású, 19%-a vegyes származású, 6%-a kelet-indiai, 4%-a európai (főleg portugál), 2%-a karibi és 3%-a egyéb.

Vallási összetétel 
A 2001-es népszámlálás alapján a szigetek lakosságának 81,5%-a vallotta magát kereszténynek, 6,7%-a más vallásúnak és 8,8% -a nem jelölt meg vallást. 

A lakosság zöme protestáns, főleg anglikán, pünkösdi-karizmatikus, metodista, adventista, baptista, továbbá katolikus (utóbbi kb. 7,5%).

Szociális rendszer

Közigazgatása és politikai rendszere

Alkotmány, államforma 

Saint Vincent és a Grenadine-szigetek államformája parlamentáris monarchia. Az állam feje a mindenkori brit uralkodó, jelenleg III. Károly, akinek címe az országban a Saint Vincent és a Grenadine-szigetek királya. Az uralkodót főkormányzó (Governor General) képviseli, 2002. szeptember 2. óta Sir Frederick Ballantyne. A király reprezentatív feladatokat lát el, mint a többi alkotmányos, illetve parlamentáris monarchiában. A főkormányzó feladata a választások kiírása. Parlamenti választásokat elvileg négyévenként tartanak, de a főkormányzó - a miniszterelnök és kormánya ellen benyújtott bizalmatlansági indítvány, politikai instabilitás esetén - hamarabb is kiírhat választásokat, ha jónak látja.

Törvényhozás, végrehajtás, igazságszolgáltatás 

Az ország végrehajtó hatalmát a kormány gyakorolja, melynek feje a miniszterelnök, 2001. március 28. óta az Egyesült Munkáspárt jelöltje, Ralph Gonsalves. A kormány tagjai a miniszterek és az államtitkárok. A kormány ülésein a miniszterek és a miniszterelnök vesz részt, az üléseket a miniszterelnök és a kabinetfőnök vezeti. Államtitkárok csak különleges esetben vesznek részt a kormány ülésein.
A törvényhozó hatalom birtokosa a 15 tagú, egykamarás parlament kezében van. A legutóbbi választásokon, 2010. december 13-án az Egyesült Munkáspárt 8, az Új Demokrata Párt pedig 7 helyet szerzett, a Saint Vincent és Grenadine-szigeteki Zöld Párt pedig - miután a szavazatok kevesebb mint negyed százalékát szerezte meg a 62 805 szavazatból megszerzett 138 voksával - nem jutott be.

Közigazgatási beosztás 
Az ország 6 egyházkerületre (parish) van felosztva, melyek a következők:

 Charlotte Parish
 Grenadines Parish
 Saint Andrew Parish
 Saint David Parish
 Saint George Parish
 Saint Patrick Parish

Politikai pártok 

 Egyesült Munkáspárt
 Új Demokrata Párt
 Saint Vincent és Grenadine-szigeteki Zöld Párt

Tagság a nemzetközi szervezetekben 

ACP, ALBA, C, Caricom, CDB, CELAC, ECLAC, FAO, G-77, IBRD, ICAO, ICC, ICFTU, ICRM, IDA, IFAD, IFRCS, ILO, IMF, IMO, Intelsat, Interpol, IOC, ITU, OAS, OECS, OPANAL, OPCW, UN, UNCTAD, UNESCO, UNIDO, UPU, WCL, WFTU, WHO, WIPO, WTrO

Védelmi rendszer

Gazdasága 

A gazdaságának a sikere a mezőgazdaság, a turizmus és az építőipar szezonális változásaitól, valamint az utalásoktól függ. A munkaerő nagy részét a banántermelés és a turizmus foglalkoztatja. A szigetek egy kis offshore bankszektornak is otthont ad. A szolgáltató szektor, amely többnyire a növekvő turisztikai iparágra épül, szintén fontos.

Szektorai 
 Mezőgazdaság, erdőgazdálkodás, halászat
Gazdaságának egyik alapja a növénytermesztés (banán, kókuszdió, fűszerek, szerecsendió). Marantakeményítő gyártásban és kereskedelemben világmonopóliumot élvez.

 Ipar, szolgáltatások
Főbb ágazatok: idegenforgalom; élelmiszerfeldolgozás, cementgyártás, bútorok gyártása, ruházat

Külkereskedelem 
Export: 
 Termékek: földgáz, fúróplatformok és hajók, banán, maranta, táró, burgonya. 
 Főbb partnerek 2019-ben: Jordánia 39%, Szingapúr 14% 

Import: 
 Termékek: finomított kőolaj, hajók, élelmiszerek, gépek, berendezések, vegyszerek, műtrágya, ásványok, üzemanyag. 
 Főbb partnerek 2019-ben: Egyesült Államok 30%, Trinidad és Tobago 12%, Kína 8%, Egyesült Királyság 6%

Egyéb ágazat 
Az Egyesült Államokba és Európába szánt dél-amerikai eredetű kábítószerek egyik átrakodási pontja; ahol kisebb méretű kannabisz-termesztés is jelen van.

Közlekedés 

A törpeállam közút-hálózatának hossza 2003-ban 829 km volt. Az országban 1 kikötő és 5 repülőtér található.

A várva várt nemzetközi repülőtér 2017 elején nyílt meg, remélve a légi szállítás és a turisztikai tevékenység fokozását.

Oktatási rendszer és kultúra

Iskolarendszer

Kulturális intézmények: könyvtárak, múzeumok, zenei intézmények

Művészetek 
 Építészet
 Képzőművészetek
 Irodalom
 Filmművészet
 Zene

Gasztronómia 
A gasztronómia főleg afrikai hatásokat tükröz. A konyhán a fűszerek gazdag választékával találkozni, amelyek között ott van a szerecsendió, fahéj, gyömbér, sáfrány, kardamom, feketebors, hagyma, zöldpaprika, erőspaprika, koriander, petrezselyem, mogyoróhagyma, fokhagyma és zöldcitrom. Fűszerezés gyanánt számos gyógynövényt is használnak.

A szigeteken nagyon sok növény gyökerét fogyasztják. A kókuszdió és a kenyérfagyümölcs nélkülözhetetlen, utóbbit a szigetek szimbólumának tekintik. Augusztusban a kenyérfagyümölcsnek saját fesztiválja is van az országban. Tipikus helyi különlegesség a rántott kenyérfagyümölcs tengeri sügérrel.

Ebédnél gyakori fogás a sózott halból készült buljol. A ducana egy hagyományos könnyű harapnivaló, ami egy burgonyapogácsa és gyömbért, mazsolát, tamarinduszt, szerecsendiót valamint más fűszereket is tehetnek bele. A ducanát olykor spenóttal vagy sózott hallal eszik.

A levesek közül a legismertebb a callaloo, amelyet húsokból és gyökerekből főznek, burgonya és tápióka hozzáadásával. Szintén gyakori és könnyen elkészíthető étel a sültbanán.

Történelem 
Kolumbusz 1498. január 22-én fedezte fel Saint Vincent szigetét, melyet zaragozai Szent Vincéről, Portugália védőszentjéről nevezett el. A sziget 1627-ig az őslakos karib indiánok ellenőrzése alatt maradt. Ekkor létesítették az angolok itt az első települést, de az indiánok ellenállása és a franciákkal folytatott vetélkedés miatt 1763-ig nem tudták tartósan megvetni a lábukat. A szigetet 1789-ben angol koronagyarmattá nyilvánították, majd 1885 és 1956 között a Szél felőli szigetek nevű brit gyarmat része. 1958 és 1962 között a Nyugat-indiai Föderáció tagja volt, majd 1969-ben Nagy-Britannia társult állama lett. Függetlenségét 1979. október 27-én kiáltották ki.

Jegyzetek

Források 
 : Saint Vincent and the Grenadines

További információk 

 Hivatalos oldal
 A turizmusról
 Információk Grenadáról és Saint Vincentről
 Információk Grenadáról és Saint Vincentről
 Saint Vincent és a Grenadine-szigetek.lap.hu - linkgyűjtemény

 
Közép-Amerika országai
ACP-országok
A Nemzetközösség tagjai
Szél felőli szigetek
Idegen nyelvű térképet tartalmazó szócikkek